अमेरिका चला रहा है हमें बदनाम करने मुहिम : पाक  
कश्मीरी लॉबिस्ट गुलाम नबी फाई की गिरफ्तारी के बाद पाक ने अमेरिका पर आरोप लगाया है कि वो उसे बदनाम करने की मुहिम चला रहा है।
कश्मीरी लॉबिस्ट सैयद गुलाम नबी फाई की गिरफ्तारी के बाद पाकिस्तान ने अमेरिका पर आरोप लगाया है कि वो उसे बदनाम करने की मुहिम चला रहा है। पाकिस्तानी विदेश मंत्रालय ने अपने बयान में कहा है कि डॉक्टर फाई अमेरिकी नागरिक हैं और पाकिस्तान ने इस्लामाबाद स्थित अमेरिकी दूतावास में अपना ऐतराज़ दर्ज करा दिया है।   अमेरिकी अधिकारियों का आरोप है कि फाई को आईएसआई से पैसे मिलते थे जिसका इस्तेमाल अमेरिका की कश्मीर नीति को प्रभावित करने के लिए किया गया हालांकि अमेरिका पर अपमानजनक मुहिम चलाने का आरोप लगा रहे पाकिस्तान ने फाई को आईएसआई से पैसे मिलने के आरोप पर कुछ भी नहीं कहा है।